Bunicii noștri obișnuiau să spună că plantele vindecă mai bine decât o fac medicamentele. Totul este să le cunoaștem beneficiile și să le folosim cu reponsabilitate.
Astăzi am ales să împărtășim cu voi o rețetă deosebită pentru că pe lângă gustul și aroma inegalabilă pe care o are acest preparat, de fiecare dată când îl prepar mă duce cu gândul la copilărie. Află și tu cum se face duleața de trandafiri!
Ingrediente:
- 250 g petale de trandafiri
- 1 litru apă
- 1 1/4 kg zahăr
- 1/2 linguriţă sare de lămâie
- 1 linguriţă zeamă de lămâie
Mod de preparare:
Se aleg petalele proaspete, se rupe capătul alb sau se taie cu foarfeca direct de pe tulpină. După ce s-au curăţat de polen, se pun într-un castron şi se freacă cu sarea de lămâie până capătă culoarea roşie.
Se pune apa la fiert împreună cu zahărul. Se fierbe până scade puţin şi se culege spuma care se formează deasupra. Se adaugă petalele şi se continuă fiertul la foc potrivit.
Se adaugă sucul de lămâie şi se fierbe în continuare până se leagă siropul. Când e gata dulceaţa, se toarnă în borcane, care se leagă la gură cu celofan.
Sursa: unica.ro